Viborger Samler, 1840-01-13
Efter "Adresse-Avisen, give vi den væsentlige Deel af Beskrivelsen over Catafalken. Catafalken, som er anbragt i Midten af Salen, og hvor høisalig Kongens Sarkophag hviler allerøverst paa en sort Fløiels med Guldfryndser garneret Forhøining, er 6 1/2 Alen lang, 4 1/2 Alen bred og 4 1/2 Alen høi. Den er overalt betrukken med sort Fløiel, hvorhos smykket med forgyldte og Bronce Ornamenter. Saaledes findes paa hver af de 2 lange Sider, mod Skilderigemakket og Amalienborg-Plads, forude 2de Tavler med de tidligere anførte Jndskrifter, anbragt paa Midten en relief: det Kongelige danske Vaaben med Vildmændene. Videre findes paa den Side, som er nærmest Hoved af det høie Liig, et Basrelief, af 3 Figurer i Bronce (5 Qvarteers=Høide), forestillende den høisalige Konge med Bondefriheden, eller Stavnsbaandets Løsning og Stænderinstitutionen, og paa den modsatte Side, under Foden af Sarkophagen: Kongen, ført af Dødens Engel, bekrandset af Danmark. Mindre Zirater oven og neden, paa Hjørnerne tilsvarende Attributer eller omvendte Fakler med Laurbær, og deslige synes her ikke at burde forbigaaes. – Sarkophagen er fremdeles betrukken med sort Fløiel, hvorhos rigt prydet med forgyldte Metalzirater. Paa begge Sider er anbragt i Midten det danske Vaaben, med afvexlende Ege= og Laurbær=Krandse, og for Enderne passende Skriftsprog. Paa Midten af Laaget er en Sølvplade, af oval Form, med dertilhørende Jndskrift, hvorom en dreven Krands af Eeg og Laurbær, ligesom ogsaa paa Laaget af Sarkophagen, over Hovedet af det høie Liig, er henlagt en gylden Kongekrone. Kistens øverst fremstaaende Kant er paa alle fire Sider decoreret med et Antal af 28 fritstaaende Palmetter, hvorunder et lige Antal Englehoveder og Valmuer, Alt af støbt og drevet Metal. Videre smykke lignende mindre vigtige Zirater af forgyldte Lister og Ornamenter Over= og Underdelen af Sarkophagen, som endeligen bæres af 6 i Bronce forgyldte Sphinter. - Vi maae kun tilføie, at Belysningen og Drapperingen er omtrent den samme som ved lit de parade. Det Hele er ypperligt arrangeret og udført under Bestyrelse af Hof=Marskalk Haxthausen, Etatsr. Koch, og Hofbygmester Hornbech. (B. T.)Man har nu begyndt om Aftenen paa den store Ridebane ved Slottet at anstille Prøvekjørsel og Riden ved Fakkelskin for at inddøve Hestene til den forestaaende Høitidelighed, ved hvilken det vistnok er høist nødvendigt at udtænke og anvende alle mulige Forsigtighedsregler, forikke altfor directe at udsætte en saa talrig Mængde af Statens tildeels aldrende Embedsmænd for de øiensynlige Farer, man uvilkaarligt ledes til at tænke sig forbundne med den foreskrevne Liig-Procession. (Kbhp.) Den Maade, hvorpaa Bønderne fra flere Sogne i Kbhavns Omegn ved Bisættelsen, ville lægge deres Æres frygt og Taknemmelighed mod den afdøde Konge for Dagen, og som af Hs. M. Kongen er bleven dem angiven, bestaaer deri, at de paa en dertil af Hr. Etatsr. Kock construeret Baare skulle bære det høie Liig fra Roeskilde Hvile til Domkirken. Baaren er indrettet saaledes, at 6 Personer komme til at bære fra hver Ende af Kisten, hvorimod Bærestængerne, hvorpaa Kisten hviler, ere saaledes beskafne, at 17 Personer komme til at gaae ved hver Side af Kisten. Da Vægten i det Hele anslaaes til noget over 2,000 Pund, vil der blive circa 45 Pd. til hver.